Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nem mindenben felelt meg — az egyes helyi közszolgáltatások kötelező igénybevételéről szóló 1995. évi XLII. törvény
Paragraph Index: 149

nem mindenben felelt meg — az egyes helyi közszolgáltatások kötelező igénybevételéről szóló 1995. évi XLII. törvény által — előírt követelménynek. Az előző évi beszámoló idején az ügy még nem fejeződött be, mivel a módosított rendelet sem tett eleget az előírásoknak. Az országgyűlési biztos fenntartott ajánlására időközben a jegyző válaszolt, miszerint a kifogásolt rendelkezés pótlása érdekében az önkormányzat intézkedett (OBH 2849/1995). Az önkormányzati lakások elidegenítésének szabályait megállapító rendelet módosítását indítványozta az országgyűlési biztos általános helyettese, mivel a szabályozás hiányában az önkormányzat jogszabálysértően utasította el egy önkormányzati tulajdonú lakás elidegenítése során a vevő által felajánlott saját jogú kárpótlási jegyet. Az önkormányzat az ajánlással egyetértett, rendeletét kiegészítette, és a panaszos kárpótlási jegyét utólag beszámította a vételárba (OBH 214/1996). Két üdülőövezettel rendelkező önkormányzattól a szemétszállítási szolgáltatási díjat megállapító rendeletek módosítását kérte az országgyűlési biztos, mivel azok nem tették lehetővé — az üdülőtulajdonosok szempontjából indokolt — a szolgáltatással arányban álló ellenérték megállapítását. Az egyik önkormányzat az ajánlás szerint módosította rendeletét (OBH 3105/1995). A másik módosított önkormányzati rendelet azonban még mindig nem orvosolta a megállapított alkotmányos visszásságot, ezért az országgyűlési biztos újabb ajánlással kíván élni (OBH 5480/1996). A rendkívüli és rendszeres nevelési segély feltételeit meghatározó rendeletalkotási kötelezettségének elmulasztása miatt fordult ajánlással az országgyűlési biztos egy települési önkormányzat képviselő-testületéhez. A polgármester az ajánlást elfogadta, a testület a szociális rendeletének kiegészítésével orvosolta az alkotmányos visszásságot (OBH 8970/1996). A szociális biztonsághoz való jog sérelme miatt kezdeményezte az országgyűlési biztos általános helyettese annak az önkormányzati rendeletnek a módosítását, amely nem tette lehetővé, hogy a korábban önkormányzati tulajdonú lakásokra az adásvételi szerződésben előírt elidegenítési és terhelési tilalom alól — például személyi vagy vagyoni viszonyok megváltozása esetén — egyedi elbírálással mentességet kaphasson tulajdonosa. Az önkormányzat az ajánlásban foglaltak szerint módosította rendeletét (OBH 9167/1996). A helyi adókról szóló önkormányzati rendelet módosítása céljából fogalmazott meg ajánlást az országgyűlési biztos, mert álláspontja szerint a rendelet a tényleges bentlakás fogalmát — ami az építményadó alóli mentesség alapjául szolgál — indokolatlanul kiterjesztően határozta meg. A polgármesterhez küldött ajánlásnak a testület eleget tett és rendeletét annak megfelelően módosította (OBH 3076/1997). 5.2.5. Állami irányítás egyéb jogi eszköze Az öngyilkosságot megkísérlő személyek emberi jogainak átfogó vizsgálata tapasztalataira alapozva az országgyűlési biztos a népjóléti miniszternek címzett ajánlásai között kérte, hogy rendeletben vagy az állami irányítás egyéb eszközének minősülő utasításban szabályozzon több, az öngyilkosság megelőzését, illetőleg az öngyilkosságot megkísérelt személyek ellátását érintő kérdést. Így például a mozgó pszichiátriai szolgálat megszervezését, a szociális gondozás kiterjesztését az öngyilkosság megelőzésének, ellátásának és utógondozásának területeire. A válaszadásra nyitva álló határidő még nem telt el (OBH 5006/1997). 5.3. Alkotmánybírósági eljárás, ügyészi óvás, fegyelmi, büntető- és szabálysértési eljárás kezdeményezése 5.3.1. Alkotmánybírósági eljárás Az előző évi beszámoló foglalkozott egy személygépkocsiban közúti ellenőrzés során felfedezett baseballütő miatti szabálysértési eljárást kifogásoló panaszos ügyében tett intézkedésekkel. 1997-ben az országgyűlési biztos általános helyettese az Alkotmánybírósághoz fordult azzal a kérelemmel, hogy mind a Legfőbb Ügyészségnek az ügyben kiadott iránymutatását, mind az eljárás lefolytatására jogcímet adó, a közbiztonságra különösen veszélyes eszközökről rendelkező

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes